ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 1/1996
z 29. februára 1996,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993

Čl. I
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993 sa mení a dopĺňa takto:
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Staré Mesto, zóne Machnáč takto:
a)	v sektore 2-10/2 - z funkcie prevládajúci funkčný profil vyhradená zeleň na funkciu malopodlažná bytová zástavba,
b)	v sektore 2-10/10 - z funkcie prevládajúci funkčný profil vyhradená zeleň na funkciu malopodlažná bytová zástavba,
c)	v sektore 2-10/25 - z funkcie les na funkciu prevládajúci funkčný profil vyhradená zeleň,
d)	v sektore 3-10/3 - z funkcie prevládajúci funkčný profil vyhradená zeleň na funkciu viacpodlažná bytová zástavba,
e)	v sektore 5-11/1 - z funkcie prevládajúci funkčný profil vyhradená zeleň na funkciu malopodlažná bytová zástavba,
f)	v sektore 5-11/2 - z funkcie šport, rekreácia na funkciu občianska vybavenosť,
g)	v sektore 5-44/3 - z funkcie prevládajúci funkčný profil vyhradená zeleň na funkciu malopodlažná bytová zástavba,
h)	v sektore 6-44/7-A - z funkcie prevládajúci funkčný profil vyhradená zeleň na funkciu malopodlažná bytová zástavba,
ch)	v sektore 7-11/8-A - z funkcie prevládajúci funkčný profil vyhradená zeleň na funkciu malopodlažná bytová zástavba,
i)	v sektore 7-11/10-A - z funkcie prevládajúci funkčný profil vyhradená zeleň na funkciu občianska vybavenosť,
j)	v sektore 7-11/10-B - z funkcie prevládajúci funkčný profil vyhradená zeleň na funkciu malopodlažná bytová zástavba,
k)	v sektore 7-11/11 - z funkcie prevládajúci funkčný profil vyhradená zeleň na funkciu občianska vybavenosť,
l)	v sektore 7-11/12-A - z funkcie prevládajúci funkčný profil vyhradená zeleň na funkciu malopodlažná bytová zástavba,
m)	v sektore 7-11/21-A - z funkcie bývanie na funkciu prevládajúci funkčný profil vyhradená zeleň,
n)	v sektore 8-44/11-A - z funkcie verejná zeleň na funkciu občianska vybavenosť,
o)	v sektore 8-44/13 - z funkcie prevládajúci funkčný profil vyhradená zeleň na funkciu malopodlažná bytová zástavba,
p)	v sektore 7-11/9 - z funkcie les na funkciu prevládajúci funkčný profil vyhradená zeleň.
(2) Predmetom zmeny podľa odseku 1 je územie v katastrálnom území Staré Mesto v rozsahu podľa zakreslenia v grafickej prílohe tohto nariadenia.

Čl. II
(1) Záväzné regulatívy funkčného a priestorového usporiadania, potrebné pre spracovanie podkladu pre uzemné konanie sú ustanovené v prerokovanom a odsúhlasenom územnoplánovacom podklade zonálnej úrovne - v Urbanistickej štúdii zóny Machnáč, Bratislava, v tejto štruktúre:
a)	vymedzenie sektorov v lokalitách 1-8,
b)	minimálna veľkosť stavebnej parcely,
c)	typologický druh malopodlažnej bytovej zástavby,
d)	stanovenie maximálnej výšky zástavby.
(2) Spracovanie dokumentácie pre územné konanie je podmienené vypracovaním urbanisticko-architektonickej štúdie celého sektoru v zmysle záväzných regulatívov funkčného a priestorového usporiadania podľa odseku 1 s doriešením dopravného napojenia a technickej vybavenosti v nadväznosti na dotknuté sektory; u sektorov s funkciou prevládajúci funkčný profil vyhradená zeleň je podmienené i vypracovaním enviromentálnej štúdie.

Čl. III
Zmeny Aktualizácie územného plánu hlavného mesta Slovenskej republiky Bratislavy, rok 1993 podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Staré Mesto, na Úrade životného prostredia hlavného mesta Slovenskej republiky Bratislavy a na Obvodnom úrade životného prostredia Bratislava I.

Čl. IV
Toto všeobecne záväzné nariadenie nadobúda účinnosť 1. apríla 1996.

Peter Kresánek v. r.
primátor